KOLEGYNE, KOLEGOVIA, ČLENOVIA OAVD:

Dňa 6.6.2018 sa uskutočnilo ďalšie zasadnutie Republikovej rady. Členovia Republikovej rady sa zasadnutia zúčastnili v nadpolovičnej väčšine. Hlavnou úlohou Republikovej rady, je napĺňať úlohy dané Snemom OAVD, určovať smerovanie OAVD.

  Programu zasadnutia bol :

1. Otvorenie, prezentácia, schválenie programu zasadnutia.
2. Privítanie pozvaných hostí.

3. Kontrola úloh.

4. Plán práce Republikovej rady OAVD – úlohy do najbližšej RR

5.  Informácie Viceprezidentov Regionálnych rad – stav členskej základne, preukazy OAVD, zmeny v regiónoch.

6. Informácia o priebehu KV o dodatku – príplatková časť.

7. Informácia o príprave kolektívneho vyjednávania pre rok 2019, mandát pre kolektívnych vyjednávačov. ( úloha z predchádzajúcej RR)

8. Informácie o Projekte – Kategorizácia staníc a nové zaraďovanie výpravcov a výkonového príplatku a jeho aplikácia.

9. Informácie o práci v pracovných expertných skupín na základe záväzku zamestnávateľa ( Protokol z kolektívneho vyjednávania z 8.12.2017 ).

10. Informácie prezidenta a predsedu RR o nadviazaní spolupráce s partnerskými OC pôsobiacimi na SŽDC ČD a exkurzii na CDP - PRAHA

11. 25 rokov OAVD ( 12.jún 1993), pripomenutie si vzniku OAVD.

12. Diskusia.

13. Záver

Zmena programu Republikovej rady. Bod 2. a 8 sa presúvajú za bod 11. nakoľko pozvaný hosť sa dostaví v neskoršom čase až o 12:00 hodine.

Členovia Republikovej rady hlasovaním schválili navrhnutý program republikovej rady. Za 13 proti 0 zdržali sa 0.

Dovolím si zo súhlasom členov RR uviesť niektoré informácie z rokovania RR, tak ako sú uvedené v Zápisnici z rokovania.

1. **Kontrola úloh**

* Zmena prílohy č.1 Ok4 : úloha trvá. Dňa 19.3.2018 zasadá pracovná skupina k návrhom . V pracovnej skupine je zaradený p. Chovanec a p. Ferencei za OAVD. Všetky požiadavky boli prednesené na rokovaniach tejto pracovnej skupiny. Prioritnou požiadavkou OAVD bude zaradenie TP dispečer do nárokovosti na RP. Ďalej členovia Republikovej rady boli informovaní o zasadnutí tejto pracovnej skupiny a postupových krokoch. ( Úloha trvá).

1. **Plán práce Republikovej rady na rok 2018 – úlohy do najbližšej RR. -** po dohode s viceprezidentom regiónu Zvolen bol schválený termín najbližšej RR, a to na 11.9.2018 v ŽILINE na, ktorú bude pozvaný generálny riaditeľ ŽSR, prípadne aj námestníci GR ŽSR.

-príprava školenia pre členov Rep. rady a kolektívnych vyjednávačov mesiacoch september – október.

1. **Informácie Viceprezidentov Regionálnych rad – stav členskej základne, preukazy OAVD, zmeny v regiónoch**. – zmeny v regiónoch. Región Bratislava. Viceprezident regiónu BA, p. ing. Ľubomír Poruban sa k 1.5.2018 vzdal funkcie zo zdravotných dôvodov a na základe uznesenia konferencie regiónu Bratislava sa novým viceprezidentom stal p. Matej Ferencei. Odchádzajúcemu viceprezidentovi bolo úprimne poďakované za jeho dlhodobú prácu s prianím pevného zdravia. - Republiková rada berie na vedomie zmenu člena RR za región Bratislava. Pán Ľubomír Bíreš sa vzdal funkcie člena RR z osobných a zdravotných dôvodov a novým členom RR za región Bratislava bude pán Nemček Eduard. Pánovi Ľ. Bírešovi bolo úprimne poďakované za jeho dlhodobú prácu s prianím pevného zdravia.

- po dohode s viceprezidentami regiónov overovateľom zápisnice bude zástupca regiónu Bratislava, p. Matej Ferencei – viceprezident.

1. **Informácia o priebehu KV o dodatku – príplatková časť. -** Členovia RR boli kolektívnymi vyjednávačmi podrobne informovaní o KV pri zmene Zákonníka práce od 1.5.2018, tzv. príplatková časť. Ďalej boli vysvetlené jednotlivé paragrafy ( § 95, §122 a, § 122 b, a ich aplikácia v Smernici pre odmeňovanie. Ďalej bolo hlavným kolektívnym vyjednávačom OAVD zdôvodnené prečo OAVD považuje toto KV za neúspech. Hlavný kolektívny vyjednávač a predseda Republikovej rady dostal súhlas od členov RR, aby verejne objasnil posledné kolektívne vyjednávanie, ktoré sa konalo 28.5.2018. Členovia RR zabrali tieto informácie na vedomie, a vyjadrili podporu tímu KV za OAVD.
2. **Informácia o príprave kolektívneho vyjednávania pre rok 2019, mandát pre kolektívnych vyjednávačov. Úloha z predchádzajúcej RR.**

-po diskusii bol vytvorený tím kolektívnych vyjednávačov OC OAVD pre KV na rok 2019. Tím v tomto zložení dostal dôveru a mandát od členov Republikovej rady. Za hlasovalo 12, proti 0, zdržal sa 0, neprítomní 1.

**Demko František, Predseda Republikovej rady OAVD, hlavný kolektívny vyjednávač**

**Chovanec Jozef Mgr., Prezident OAVD**

**Bóna Ladislav Bc., Podpredseda Republikovej rady OAVD**

**Tὅkὃly František, Viceprezident Regionálnej rady Košice**

**Ferencei Matej., Viceprezident Regionálnej rady Bratislava**

**Kráľ Slavomír, Viceprezident Regionálnej rady Zvolen**

**Ďuračka Rudolf, Viceprezident Regionálnej rady Žilina** -

* bola podaná podrobná informácia o príprave kolektívneho vyjednávania, príprave návrhov do KZ ŽSR na roky 2019 – 20XX a jednotlivých termínoch dokedy by mohol byť pripravený návrh novej KZ a následne predložený zamestnávateľovi. – členovia RR boli požiadaní ak budú mať nejaké návrhy svoje alebo od členskej základne aby tieto predložili kolektívnym vyjednávačom do konca júna.

1. **Informácie o práci v pracovných expertných skupín na základe záväzku zamestnávateľa ( Protokol z kolektívneho vyjednávania z 8.12.2017 ).**

* Členovia RR dostali informácie o vytvorení pracovných expertných skupín, ich cieľoch a personálnom obsadení. Zároveň dostali ponuku od prezidenta, že je možné aby sa zasadania zúčastňovali v rámci možnosti a po dohode aj členovia RR, ktorí by mali záujem.
* – na úrovni zamestnávateľ – zástupcovia zamestnancov sú vytvorené tri pracovné skupiny a to :

1. Jednotný prémiový poriadok. 2. Seniorita ( príplatok za prax, odrobené roky). 3. Zmena prílohy č. 1, predpisu OK ( Rekondičné pobyty).

1. **Informácie prezidenta a predsedu RR o nadviazaní spolupráce s partnerskými OC pôsobiacimi na SŽDC ČD a exkurzii na CDP – PRAHA.**

* Predseda Republikovej rady OAVD v dňoch 24. 4. a 25.4. 2018 vykonal pracovnú cestu na kontaktné stretnutie s partnerskými OC v Českej republike, ktoré pôsobia v železničnom sektore. Výsledkom týchto pracovných stretnutí je nadviazanie spolupráce s Federáciou strojvodcov Českej republiky, ktorí sú počtom členov druhý najpočetnejší podobne ako OC ŽSR. Ďalej to bolo stretnutie s pánom riaditeľom Centra dopravního provozu ( CDP) PRAHA a dohodnutie následnej exkurzie OAVD na 3.5.2018 a potom ešte stretnutie s predstaviteľom Aliancie drážního provozu Praha ( ADP PRAHA), ktorí majú na SŽDC rovnaké postavenie ako OC OAVD na ŽSR. – Následne v dňoch 2. a 3. mája 2018 skupina OAVD v zložení : prezident OAVD Mgr. Chovanec Jozef, predseda RR Demko František, viceprezident reg. BA Ferencei Matej a člen OAVD Oláh Patrik absolvovali pracovnú cestu do ČR s programom : Exkurzia do CDP- Praha, kde osobne sa nám venoval riaditeľ CDP, pán Ing. Jasenčák Miroslav, previedol nás celým centrom CDP a ozrejmil nám fungovanie a aj samotné riadenie dopravy a zodpovedal na naše otázky. Potom bolo stretnutie s predstaviteľom- funkcionárom ADP- Praha pánom Milanom Gajdácsom, kde sme si vzájomne povedali čo nás ako OC a zástupcov zamestnancov trápi, čo nás spája a ako si môžeme byť nápomocní aj na poli medzinárodnej spolupráce.

– 22.5. 2018 sa konalo stretnutie Predsedu Republikovej rady OAVD a predsedu ADP Praha, Ing. Jana Zazvonila. Plodné a konštruktívne pracovné stretnutie ukončené návrhom ADP , aby sme zastrešili našu spoluprácu podpisom Memoranda o spolupráci a porozumení. V krátkom čase ADP a OAVD pripravia návrh Memoranda a následne po odsúhlasení výkonnými orgánmi jednotlivých OC ich podpíšu. – v  diskusii k tomuto bodu boli zodpovedane všetky otázky, ktoré zaujímali členov RR a následne členovia RR dali vedeniu OAVD súhlas na rozvoj ďalšej spolupráce s ADP PRAHA.

1. **25 rokov OAVD ( 12.jún 1993), pripomenutie si vzniku OC OAVD.**

* Pripomenutie vzniku OAVD : na stránke OAVD bude zverejnená udalosť : 25 rokov OAVD, na návrh členov RR.

1. **Diskusia**

* Prebehla plodná diskusia, podnety sú zaregistrované a budeme ich riešiť. Po ukončení diskusie a krátkej prestávke a príchode hosťa pokračuje rokovanie RR.

1. **Privítanie pozvaných hostí.** – na rokovanie Republikovej rady bol pozvaný N- GR ĽZ p. Pavol Hudák MSc. Z dôvodu neodkladného rokovania na ministerstve dopravy, poveril účasťou riaditeľa O 510 ĽZ, p. ing. Mária Oleša. Prezident OAVD privítal vzácneho hosťa a predstavil členom RR. Pán riaditeľ v obšírnom príhovore predstavil  Projekt – Nové odmeňovanie, Kategorizácia staníc a nové zaraďovanie výpravcov , výkonový príplatok a jeho aplikácia do praxe a zdôraznil dobrú, konštruktívnu, korektnú a aktívnu spoluprácu z vedením OAVD. V následnej diskusii pán riaditeľ zodpovedal na množstvo otázok od prítomných, jeho odpovede boli priame a aj dostatočne. V rámci diskusie zazneli aj podnety ku „ CALIO“ kartám, ktoré pán riaditeľ zobral na vedomie s tým, že ich dá preveriť a bude ich riešiť. Po ukončení diskusie a voľnej debaty predseda RR poďakoval pánu riaditeľovi za účasť s prianím aby sa mu podarilo presadiť ešte veľa v prospech zamestnancov ŽSR. Požiadal ho aby nezabudol na prevádzku a prisľúbil za vedenie OAVD, že OC OAVD neustane v aktivitách, ktoré sú

pre dobro zamestnancov a to hlavné v prevádzke.

1. Záver.

V Trebišove dňa 10.6.2018  
 Demko František

Predseda Republikovej rady OAVD